Exqrch/javanese-Komodo-pixelgpt huggingface dataset:
Taun 2008, 2009, lan 2010, piyambakipun nampèni bebungah saking ariwarta "Kompas", awit pakaryanipun mlebet wonten "Cerpen Pilihan Kompas"
Prasetyo Utomo lair ing Yogyakarta, surya 7 Januari 1961
Sarampungipun saking Universitas Negeri Semarang, piyambakipun miwiti pedamelan ing Universitas PGRI Semarang
Awit taun 1983, piyambakipun sampun miwiti pakaryanipun awujud carita cekak, geguritan, novèl, lan artikel ingkang dipunmot ing ariwarta lan kalawarta antawisipun "Horison, Kompas, Jawa Pos, Suara Pembaruan, Republika, Koran Tempo, Media Indonesia, Bisnis Indonesia, Nova, Seputar Indonesia, Suara Karya, Mutiara, Pelita, Jayakarta," lan "Ariwarta Noor".
The Air Mail The Air Mail inggih punika filem bisu saking Amérikah Sarékat ingkang dipundamel déning Famous Players-Lasky taun 1925
Filem punika dipunsutradarani Irvin Willat, dhedhasar skénario anggitanipun James Shelley Hamilton, dipunangkat saking pamikiranipun Byron Morgan, kanthi mundhut latar cariyos ing Death Valley National Park lan "kutha memedi" Rhyolite, Nevada
Ingkang maragani filem punika antawisipun Warner Baxter, Billie Dove, lan Douglas Fairbanks, Jr.
Paramount Pictures mbabar filem punika kanggé sagung pamirsa ing Amérikah Sarékat, surya 16 Maret 1925
Dumugi sapunika, filem punika, saking wolung lunthungan namung kasisih sekawan lunthungan kemawon, kasimpen ing Perpustakaan Konggrès Amérikah Sarékat
Russ Kane (Warner Baxter) pikantuk pedamelan minangka pilot ingkang ngayahi jejibahan nyolong Cargo
Nanging, sasampunipun montor mabur mandhap ing salebetipun "kutha memedi", piyambakipun nandang trésna dhumateng Alice Rendon (Billie Dove)
Nalika ramanipun Alice (George Irving) mbetahaken usada, piyambakipun madosaken, nanging nalika wangsul, piyambakipun dipunoyak-oyak kaliyan montor maburipun para bégal
Ngadhepi kawontenan punika, réncang Kane, Sandy (Douglas Fairbanks Jr.), mandhap ngagem parasut saking montor mabur, mbekta usada
Sawetawis, para tahanan ingkang medal saking pakunjaran sami ngindhengi griyanipun Alice
Sedaya saget dipuntangani nalika pulisi kasil mbrastha para tahanan punika
Kane ngremukaken montor maburipun para bégal, lan Sandy dados pilot
Sadèrèngipun miwiti pandamelan filem punika, Famous Players-Lasky, nglampahi risèt ngagem sepur dhumateng Beatty, Nevada, ingkang tebihpun sekawan mil (6 km) sisih wétanipun Rhyolite, ingkang naté dipun-ginakaken minangka markas, surya 10 Januari 1925
Montor mabur ingkang diagem pamundhutan gambar dipunkintu saking Reno miyos Tonopah
Pandamelan filem pungkas ing Januari
Salaminipun pendamelan filem, juru lasky misuwur ndandosi The Bottle House, salah satunggalipun yasan ingkang sampun rusak ing "kutha memedi" punika.
Oscar and Lucinda (filem) Oscar and Lucinda inggih punika filem sandhiwara romantis saking Inggris-Amérikah Sarékat-Australia ingkang dipundamel taun 1997
Filem punika dipunsutradarani Gillian Armstrong, dhedhasar skénario anggitanipun Laura Jones, dipunangkat saking novèl sesirah "Oscar and Lucinda" (1988) anggitanipun Peter Carey, ingkang naté nampèni bebungah Booker Prize
Ingkang maragani filem punika antawisipun Cate Blanchett, Ralph Fiennes, Ciarán Hinds, lan Tom Wilkinson
Surya Maret 1998, filem niki masuk nominasi dalam Academy Awards untuk kategori Best Costume Design
"Oscar and Lucinda" dirilis pada tanggal 31 Dhésèmber 1997
Pamundhutan gambar filem punika kacakaken ing Sydney Glebe, Randwick, lan New South Wales
Jejer (adhégan) ugi kapundhut wonten Hobart, Tasmania, ugi panggènan sanès ing Cornwall, kilèn-kidulipun Inggris
Musik pangiring kanggé filem "Oscar and Lucinda" punika dipunbabar déning CBS Masterworks Records surya 9 Dhésèmber 1997 ing Australia lan Amérikah Sarékat
"Oscar and Lucinda" kasil ngempalaken arta $1,768,946 ing box office Australia, sami kémawon kaliyan $2,458,835 ing taun 2009
Arta dipunkempalaken $4,953,510 saking Amérikah Sarékat, Australia, Inggris, lan Jerman
"Oscar and Lucinda" nampi pangalembana saking sagung pamirsa lan juru kritik, kanthi biji 66/100 kados ingkang kacathet déning di Metacritic lan Rotten Tomatoes.
How I Live Now (filem) How I Live Now inggih punika filem sandhiwara saking Inggris-Kanada ingkang dipundamel taun 2013
Filem punika dipunsutradarani Kevin Macdonald, dhedhasar skénario anggitanipun Tony Grisoni, Jeremy Brock, lan Penelope Skinner, dipunangkat saking novèl kanthi sesirah sami ingkang dipunbabar taun 2004 anggitanipun Meg Rosoff
Ingkang maragani filem punika antawisipun Saoirse Ronan, Tom Holland, Anna Chancellor, George MacKay, lan Corey Johnson
Filem punika kapisan dipuntepangaken nalika adicara "Special Presentation" ing pahargyan Toronto International Film Festival 2013
Filem punika dipundamel déning Cowboy Films (ingkang ugi ndamel filem arahanipun Kevin Macdonald sesirah "The Last King of Scotland" lan "Black Sea"), lan Passion Pictures, ingkang dipunsengkuyung déning Film4 lan BFI
Pamundhutan gambar dipunwiwiti wulan Juni 2012 ing Inggris lan Wales
"How I Liev Now" dipunbabar sesarengan kanggé sagung pamirsa Inggris surya 4 Oktober 2013 lan 28 November 2013 kanggé Australia
Ing surya 25 Juli 2013, Magnolia Pictures numbas hak pangeduman filem punika
Rotten Tomatoes maringi biji dhumateng filem punika 66% dhedhasar 101 saking juru kritik, kanthi rata-rata 6.3/10
Metacritic maringi biji 57 saking 100 dhedhasar 29 juru kritikus, ingkang mratélakaken bilih filem punika cekap dipunremeni.
Little Accidents Little Accidents inggih punika filem sandhiwara saking Amérikah Sarékat ingkang dipundamel taun 2014
Filem punika dipunsutradarani sarta skénarionipun dipunserat déning Sara Colangelo, dipunangkat saking filem cekak taun 2010 kanthi sesirah ingkang sami, arahanipun ingkang naté menangi bebungah
Ingkang maragani filem punika antawisipun Elizabeth Banks, Boyd Holbrook, Chloë Sevigny, lan Josh Lucas
"Little Accidents" pikantuk pangurmatan kagiyaraken ing pahargyan Sundance Film Festival surya 22 Januari 2014 lajeng dipunbabar winatesan, ing surya 16 Januari 2015 déning Amplify
Pandamelan filem punika dipunwiwiti ing mangsa katiga taun 2013 ing West Virginia
Fore kacathet ngayahi minangka juru damel filem punika
Filem punika pikantuk pangurmatan kagiyaraken ing pahargyan Sundance Film Festival surya 22 Januari 2014
Amplify salajengipun numbas hak pangeduman filem punika, lan kababar ing surya 16 Januari 2015.
Koper (filem) Koper ("The Lost Suitcase") inggih punika filem sandhiwara saking Indonésia ingkang dipundamel taun 2006
Filem punika dipunsutradarani Richard Oh ingkang ugi ngayahi minangka panganggit skénario
Ingkang maragani filem punika antawisipun Anjasmara, Maya Hasan, lan Djenar Maesa Ayu
"Koper" dipunbabar ing surya 31 Agustus 2006
Ing satunggaling siyang, sagrombolan bégal mbekta mlajar koper ingkang ngandhut arta kathah sanget saking satunggalipun bank
Kadosipun, koper punika dhawah
Ing wanci dalu, Yahya (Anjasmara), salah satunggalipun pegawé andhahan, manggih koper sapinggiripun margi
Sémahipun, ugi tangganipun mracayani bilih koper punika ingkang dipunbekta déning rampok
Nanging Yahya pitados, koper punika dhawah saking montor lan kedah dipunwangsulaken
Wontenipun koper punika adamel éwahipun pamanggih para tangga teparo
Piyambakipun sedaya sami gadhah pamikiran, temtu wonten prakawis punapa Yahya mbekta koper punika
Réncang-réncang ing kantoripun samanten ugi, dumadakan dados sumanak, kalebet pangarsanipun
Wasana sawijing dinten, Yasmin ketaman sakit ingkang dangu naté dipunraosaken
Kangmangka anggènipun nulungi kedah mbikak koper wau.
Way Back Home (film 2011) Way Back Home inggih punika filem saking Filipina ingkang kadamel taun 2011
Filem punika dipunsutradarani Jerry Lopez Sineneng, dhedhasar skénario anggitanipun Dan Bagas, Karen Ramos, lan Vanessa Valdez, nyariyosaken babagan kalih tiyang èstri mbakyu-adhi, namanipun Ana Bartolome lan Jessica Santiago ingkang kapisah kalih welas taun, lan gesang wonten kaluwargi ingkang bèntèn latar wingkingipun
Ingkang maragani filem punika antawisipun Kathryn Bernardo lan Julia Montes minangka paraga wanita utama
"Way Back Home" dipunbabar kanggé sagung pamirsa Filipina ing surya 17 Agustus 2011 déning Star Cinema
Ing wulan Fèbruari 2011, kawartakaken bilih kalih paraga wanita utama dipundhapuk maragani filem, inggih punika Bernardo lan Montes dipunsengkuyung déning AJ Perez lan Albie Casino
nanging surya 17 April 2011, Perez tilar donya awit saking kacilakan montor
Pungkasanipun juru paraga ingkang nggantos inggih punika Sam Concepcion
Ing wulan Juni 2011, Casino sesambetan pakaryan kaliyan proyek filem punika, nanging ing wulan Juli, piyambakipun mboten estu, lan kagantos déning Enrique Gil
Filem punika, nalika kababar ing wiwitan, ngancik urutan kaping pisan, kanthi ngempalaken arta ₱18 yuta, nglangkungi filem "50 First Dates" lan "Blended," jumbuh kaliyan ingkang kacathet déning Box Office Mojo
Ing peken kaping kalih, filem punika ngempalaken arta ₱4 yuta, kanthi gunggung ₱25.7 yuta
Filem punika namung kagiyaraken kalih peken awit saking Star Cinema ugi mbabar filem sanès, inggih punika "Wedding Tayo, Wedding Hindi."
Amazing Grace (filem 2006) Amazing Grace inggih punika filem sandhiwara biografi saking Inggris-Amérikah Sarékat ingkang kadamel taun 2006
Filem punika dipunsutradarani Michael Apted, dhedhasar skénario anggitanipun Steven Knighht, nyariyosaken babagan kampanye nglawan dol-tinumbas batur tukon ing Kraton Inggris ingkang dipunpandhégani déning William Wilberforce, ingkang tanggel jawab lairipun angger-angger batur tukon miyos Parlemen Inggris
Sesirah punika kapundhut saking hymne "Amazing Grace"
Filem punika ugi nyariyosaken lelakonipun John Newton salah satunggalipun awak kapal ingkang ngangkud para buruh, ingkang mboten dangu salajengipun sami ngalih kapracayanipun, nuwuhaken panggayuh nyerat geguritan ingkang lajeng kadadosaken minangka lagu hymne
Newton digambaraken gadhah wibawa ageng ing Wilberforce
Filem punika, kaping pisan dipuntepangaken surya 16 Sèptèmber 2006 lumantar pahargyan Toronto International Film Festival, lajeng panggiyaran wonten Heartland Film Festival, Santa Barbara International Film Festival, lan European Film Market, sadèrèngipun kababar sesarengan kanggé sagung para pamirsa ing Amérikah Sarékat, surya 23 Fèbruari 2007, ngengingi pèngetan kalih atus taun Parlemen Inggris ingkang mboten mikantukaken dol-tinuku buruh
Pamundhutan gambar filem punika dicakaken Hull, Yorkshire wulan Oktober 2005
Ing wulan Januari 2006, jejer ing Gedung Parlemen kapundhut gambaripun wonten The 1743 Church kaliyan Chatham Historic Dockyard
Jejer pahargyan dhaup kapundhut ing Gréja Garsington
Sapérang papan panggènan ingkang ugi kaginakaken antawisipun Greenwich Hospital, sapunika nyawiji kaliyan Universitas Greenwich lan saindhengipun Salisbury, Wiltshire
"Amazing Grace" kasil ngempalaken arta $4 yuta, jumbuh ingkang kacathet déning box office nalika panggiyaran dinten Setu dalu, surya 23 dumugi 25 Fèbruari 2007, lan ngancik wonten urutan kaping sedasa, filem kanthi kasil paling inggil, nglangkungi filem "The Astronaut Farmer" lan "The Number 23"
Filem punika, ing Amérikah Sarékat kasil ngempalaken arta $21,250,683 dumugi surya 14 Juni 2007
Wondéné gunggung kasilipun sadonya 32,050,774 dumugi surya 26 Agustus 2007
"Amazing Grace" nampi pangalembana saking sagung pamirsa lan juru kritik
Rotten Tomatoes maringi biji 70% dhedhasar pratélanipun 122 juru kritik, 85 tiyang saèstu remen
Semanten ugi Metacritic ingkang maringi biji 65 saking 100, dhedhasar pratélanipun 29 juru kritik, mratandhani bilih filem punika dipunremeni.
Elon Musk Elon Reeve Musk (/ˈiːlɒn ˈmʌsk/; miyos 28 Juni 1971) punika panemu, pengusaha, lan Insinyur saking Amérika-Kanada ingkang miyos ing Afrika Kidul
Dhèwèké pramakarsa, CEO, lan CTO ing SpaceX; pramakarsa, CEO, lan juru rancang produk Tesla Inc; pramakarsa lan CEO Neuralink; pramakarsa lan bos Solar City; bos OpenAl; pramakarsa Zip2; lan pramakarsa X.com, kang banjur dilebur karo Confinitylan dijenengi PayPal
Nganti sasi Mèi 2017, prakiran akèhé bandané Musk ya iku $15,2 milyar
Akèhé bandané iki ndadèkaké dhèwèké wong paling sugih nomer 80 sadonya
Ing Désèmber 2016, Musk dadi wong gedhé dhéwé wibawané nomer 21 sadonya miturut Dhaptaré Forbes Babagan Wong-wong Ingkang Paling Gedhé Wibawané Sadonya
Sawijining anggota saking kulawargi ingkang sugih saking Afrika Kidul, inggih punika Kulawargi Musk, Elon lair wonten ing Pretoria lan saklajengipun kagungan masa sinau inggil wonten ing Universitas Pretoria sadèrèngipun pindhah dhateng Kanada nalika yuswa 18 warsa, kanthi gadhah kawarganagaraan liwat ibunipun ingkang miyos wonten ing Kanada
Wonten ing taun kaping kalih saklajengipun, piyambakipun mbiyantu ing Universitas Queen ing Kingston wonten ing Kanada
Musk saklajengipun mindhahaken sinau dhateng Universitas Pennsylvania, lan nampi gelar sarjana wonten ing èkonomi lan fisika
Piyambakipun pindhah dhateng California ing taun 1995 kanggé sinau ing Universitas Stanford
Nanging, Musk mèntas saking kuliah sawisé rong dinten lan, kalihan sadhèrèkipun Kimbal, miwiti usaha piranti lunak pandhuan kutha online ingkang asmanipun Zip2
Perusahaan startup punika dipun tumbas déning Compaq kanthi regi $307 yuta ing taun 1999, lan, ing taun punika ugi Musk miwiti pendhirian X.com, sawijining bank langsung
X.com nyawiji kalihan Confinity ing taun 2000 kanggé mbentuk PayPal
Jaman cilik lan pawiyatané
Musk lair tanggal 28 Juni 1971 ing Pretoria, Gauteng, Afrika Kidul
Ibuné asma Maye Musk, modèl lan nimpuna dièt saka Regina, Kanada, lan bapaké asmané Errol Musk, insinyur èlèktromékanik, juru anggegana, lan juru samodra Afrika Kidul
Dhèwèké duwé adhi lanang jenengé Kimbal (lair 1972) lan adhi wadon Tosca (1974)
Mbah wadon saka garis bapaké iku wong Inggris, lan dhèwèké uga duwé trah Walanda Pensylvania
Mbah kakung saka ibuné wong Amérikah, saka Minnesota
Sabanjuré wong tuwané pegatan ing taun 1980, Musk luwih kerep urip bareng bapaké ing pinggiran Pretoria
Saka jaman cilikané, Musk wis seneng maca
Nalika umur 10 taun, dhèwèké seneng komputer lan dolanan Commodore VIC-20
Dhèwèké sinau carané gawé program komputer dhéwé nalika umur 12 taun, banjur ngedol kodhe vidio gim Blastar saka BASIC gawéyané dhéwé menang kalawarta PC lan Office Technology kira-kira ana $500
Gim iki isih ana ing internèt
Nalika isih cilik, Musk kerep digodha lan ditukari kanca-kancané
Dhèwèké tau lumebu rumah sakit gara-gara diuncalaké saka dhuwur undhak-undhakan banjur dijotosi nganti semaput karo kanca-kancané
Musk ing kawitan disekolahaké ing sekolah partikelir Waterkloof House Preparatory School kang nganggo basa Inggris
Musk banjur lulus saka Pretoria Boys High School lan boyong menyang Kanada nalika sasi Juni 1989, nepaki sadurungé ambal warsané kang kaping 18, sabanjuré diaku dadi warga Kanada sarana ibuné
Jalaran ibuné asli Kanada, dhèwèké wis dianggep dadi wong Kanada wiwit lair
Nalika umur 17 taun, Musk ketampa kuliah sarjana ing Queen's University ing Kingston, Ontario
Ing taun 1992, sawisé rong taun ing kampus kuwi, Musk malih menyang Universitas Pennsylvania, panggonan kang mènèhi dhèwèké gelar Sarjana Sains ing Fisika lan Sarjana Sains ing Ékonomi.
Musk sengaja ndawakaké wektu kuliyahé saperlu ngrampungaké program ing Ékonomi
Nalika jaman semana, Musk lan kanca kuliyahé kang jenengé Adeo Ressi nyewa omah kanggo didadèkaké diskoték cilik-cilikan
Sawetara taun 1995, Musk boyong menyang California kanggo kuliah program PhD Fisika Terapan lan Ngèlmu Material ing Universitas Stanford, nanging dhèwèké ora nerusaké sekolahé lan banjur milih dadi wiraswasta sawisé lumebu mung rong dina ing kampus kuwi
Ing taun 1995, Musk lan adhiné, Kimbal, miwiti Zip2, perusahaan program web, nganggo dhuwité bapaké akèhé $2000
Perusahaan kuwi ngrembaka lan masaraké gagaran kutha ing internèt kanggo indhustri panerbitan ariwarta
Musk olèh kontrak saka The New York Times lan The Chicago Tribune sarta mbujuki para dirèkturé supaya ora sida nggabung perusahaané karo CitySearch
Nalika ing Zip2, Musk péngin dadi CEO, nanging para panggedhé perusahaan ora ana kang ngidini
Compaq nuku Zip2 US$307 yuta kontan lan US$34 yuta ing wujud saham nalika wulan Fèbruari 1999
Musk olèh US$22 yuta saka pérangané kang 7% ing payuné Zip2
Ing wulan Maret 1999, Musk lan mitrané ngadegaké X.com, sawijining usaha kang ngurusi babagan dhuwit jeroring lan pratèlan bayar-bayaran mawa layang èlèktronik, kanthi dhuwit US$10 yuta saka adol Zip2
Setaun sabanjuré, perusahaan iki dilebur karo Confinity, kang pangudiné nyediani sarana kirim dhuwit aran PayPal
Rong usaha kang wis nyawiji kuwi mau banjur ganti jeneng dadi Paypal lan mung ngurus bisnis kirim dhuwité Paypal ing taun 2001
Ing taun 2002, Paypal dituku eBay kanthi rega US$1,5 milyar ing pasar saham
Saka dol-tinukon iki Musk éntuk US$165yuta
Dhèwèké duwé pangemu nggawé usaha iki, sabanjuré ping pindho lunga menyang Ruslan kanggo tuku rokèt nanging ora sida tuku amarga miturut Musk regané kelarangen
Dhèwèké péngin tuku rokèt kanggo minangka panggayuhé kanggo jajah Mars
Ing dalan bali saka Moskow, Musk mikir yèn dhèwèké bisa nggawé usaha yasa roket dhéwé kang luwih murah
Miturut investor wiwitané Tesla lan SpaceX, Steve Jurvetson, Musk ngitung yèn piranti kanggo yasa rokèt satemené mung ngentèkaké wragad 3% saka rega wutuhé rokèt
Musk ngadegaké usaha iki sarana dhuwité US$100 yuta saka usaha-usaha sadurungé
Jejibahan mligi SpaceX ya iku ngembangaké tèhnologi roket
Roket kang wiwitan bisa diluncuraké ya iku Falcon 1 lan Falcon 9, sarta tetunggangan luar akasa kapisané aran Dragon
Ing taun 2008, Falcon 1 dadi tetunggangan kang nganggo dana partikelir kapisan kang bisa masang satelit ing orbit bumi
Nalika tanggal 25 Mèi 2012, Dragone SpaceX parkir ing International Space Station (ISS)
Kadadéan iki ndadèkaké SpaceX dadi usaha komersil kapisan kang mbudhalaké lan markir tetunggangan menyang ISS.
Ing 2006, perusahaan iki kanugrahan kontrak saka NASA kanggo ngembangaké lan nguji Falcon 9 sarta Dragon supaya bisa ngirim gawan menyang ISS
Ing tanggal 22 Dèsèmber 2015, SpaceX bisa ngudhunaké sawijining rokèt Falcone bali menyang pangggonan budhalé
Iki prastawa anyar ing jagad rokèt orbit amarga lumrahé rokèt kang wis ngluncuraké satelit ora bisa bali mudhun saéngga njalari regané rokèt dadi larang
Angen-angené Musk ya iku supaya bisa nyuda wragad lelungané manungsa menyang luar akasa kanthi faktor 10
Ing sawijining wawancara ing taun 2011, dhèwèké ngomong yèn dhèwèké péngin mbudhalaké manungsa menyang Mars ing 10-20 ing tembé mburi
Dhèwèké péngin nggawé koloni kang isiné 80.000 uwong ing Mars mengko taun 2040
Miturut Musk, jalaran ing Mars ora ana oksigèn, kabèh tetunggangan kudu nganggo listrik (montor listrik, sepur listrik, Hyperloop, lan kapal mabur listrik)
SpaceX dikarepaké bisa mbudhalaké Dragon menyang Mars ing taun 2018
Tesla, Inc.(asliné Tesla Motors) diadegaké ing Juli 2003 déning Martin Eberhard lan Marc Tarpenning kang mragadi usaha iki nganti mangsa ngempalaké wragad kanggo Series A
Wong loro iku minangka panggedhé mligi Tesla sadurungé Musk lumebu ing wulan Fèbruari 2004
Sawisé lumebu, Musk dadi pandhéganing para direktur ing kono
Musk ya mèlu urun rembug rancangan prodhuk Roadster nganti sathithi, nanging ora patia mèlu ngurus lakuning bisnis ing padinan
Sabanjuré krisis 2008, Musk dadi CEO lan juru rancang wetoné Tesla nganti saiki
Tesla kawitané nggawé montor sport Roadster ing taun 2008 kang payu 2500 iji ing 31 nagara
Tesla banjur nggawé sédan Modhèl S taun 2012 lan ngedol Modhèl X taun 2015
Saliyané nggawé lan ngedol montor, Tesla uga ngedol sistem mesin listrik marang Daimler, Mercedes, lan Toyota
Musk nyedhiani rèngrèngan lan wragad wiwit bukaning SolarCity kang diadegaké nalika taun 2006 déning misanané, Lyndon lan Peter Rive
SolarCity saiki perusahaan kang nyedhiani sistem tenaga surya gedhé dhéwé nomer loro ing Amérikah Sarékat
Usaha iki duwé gegayuhan kang padha karo Tesla, ya iku ngalahaké pamanasan global
Ing taun 2014, Musk yasa pabrik kang dadi sawijining pabrik panèl surya gedhé dhéwé sadonya
Sawisé kuwi, SolarCity terus bangun pabrik-pabrik liyané
Nalika 2016, Tesla kanthi resmi nawa arep nuku SolarCity
Ing tanggal 12 Agustus 2013, Musk mbocoraké rèngrèngan sistem transportasi kilat kanthi komprèsor udara
Saliyané nuduhaké rancangan wiwitané, Musk uga njlèntrèhaké panggonan kang arep diyasa sistem transportasi anyar kuwi
Sistem iki bakal diyasa ing antarané Los Angels lan San Fransisco
Kanthi sistem iki, lelungan adohé semono bakal luwih murah saka tetunggangan-tetunggangan liyané.
Saiki Musk wis wiwit yasa trowongan kanggo Hyperloop
Ing taun 2016, Musk karo kancané mrakarsani perusahaan neurotèhnologi ajeneng Neuralink
Perusahaan iki minangkani kekarepané Musk kanggo nyambungaké uteké manungsa karo utek gawéan
Jejibahan wiwitané ya iku agawé piranti kang bisa dipasang ing uteké manungsa supaya manungsa bisa migunakaké tèhnologi utek gawéan kanthi luwih gampang
Kanthi piranti kuwi lan tèhnologi utek gawéan, manungsa mengko bisa nambah daya pangélingé lan bisa langsung nyambung karo komputer
Nalika ditakoni apa dhèwèké percaya ananing pepesthèn kang mèlu minangka bisaning manungsa urip ing planit liya, Musk nyauri:Ya, aku percaya
Kira-kira apa aku percaya ananing Gusti Ingkang Murbeng Dumadi? Tak pikir kayané ora, amarga banjur kowé kudu takon: "Saka ngendi asalé Gusti kuwi?" Dadine pitakonan kang dhedhasar prakiran
Tak pikir kowé bisa mratélakaké iki kanthi kukum fisika dhasar
Kadadéan kang angèl dingertèni iki satemené saka prakara sepélé.Musk ngomong yèn dhèwèké ora ndonga utawa nyembah apa-apa, masiya tau ngakoni yèn biyèn sadurungé ngluncuraké Falcon 1 dhèwèké ndonga, "Sapa baé kang ngrungokaké dongaku tulung berkahana ayahan iki." Nalika ditakoni apa dhèwèké percaya yèn agama lan sains bisa ana sesandhingan, dhèwèke nyauri, "Kayané ora."
The Amazing Grace The Amazing Grace inggih punika filem sandhiwara sujarah saking Inggris-Nigeria ingkang kadamel taun 2006
Filem punika dipunsutradarani Jeta Amata, dhedhasar skénario anggitanipun Jeta Amata lan Nick Moran
Wondéné juru damel dipunayahi déning Amata lan Alicia Arce
Ingkang maragani filem punika antawisipun Joke Silva, Nick Moran, Scott Cleverdon, Mbong Odungide, Fred Amata, lan Zack Amata
Joke Silva kadhapuk dados narator ing filem punika
"The Amazing Grace" kasil mlebet ing sewelas nominasi lan menangi bebungah Achievement in Cinematography ing Africa Movie Academy Awards taun 2007
Filem punika nyariyosaken babagan sujarah reformasi wontenipun dol-tinuku batur tukon ing Kraton Inggris
John Newton (Nick Moran) tumuju wonten salah satunggalipun panggènan ingkang sapunika jejuluk Nigeria kanthi nitih prau, saperlu numbasi para batur tukon, nanging saestu kaget ngadhepi kawontenan ing mriku
Salajengipun John Newton dados imam Katulik ing salah satunggalipun gréja ing Anglikan.
Little Fish (filem) Little Fish punika filem sandhiwara saking Australia ingkang kadamel taun 2005
Filem punika dipunsutradarani déning Rowan Woods, dhedhasar skénario anggitanipun Jacquelin Perske
Ingkang maragani filem punika antawisipun Cate Blanchett, Sam Neill, lan Hugo Weaving
Pamundhutan gambar filem punika kacakaken wonten saindhengipun Kutha Sydney, Cabramatta lan Fairfield
Wondéné juru damel filem punika dipunayahi déning Vincent Sheehan lan Liz Watts saking Porchlight Films sesarengan kaliyan Cate Blanchett lan Dirty Films kagunganipun Andrew Upton
"Little Fish" dipunbabar sesarengan kanggé sagung pamirsa ing Australia surya 8 Sèptèmber 2005 lan panèn pangalembana saking para pamirsa, sarta juru kritik
"Little Fish" panèn pangalembana saking sagung pamirsa ugi juru kritik filem
Roten Tomatos maringi katrangan bilih 89% pamirsa remen dhumateng filem punika, jumbuh kaliyan pratélanipun 27 juru kritik
Metacritic nglaporaken, filem punika nampi biji ngancik angka 77 saking 100, dhedhasar pratélanipun 9 juru kritik, mratandhani bilih filem punika estu dipunremeni
Para juru kritik kathahipun sami remen kaliyan skénario lan kaprigelanipun para juru paraga kados ngendikanipun Owen Gleiberman saking kalawarta "Entertainment Weekly"
Filem punika mlebet tiga welas nominasi wonten Australian Film Institute Awards taun 2005, lan nampi bebungah wonten gangsal pahargyan, inggih punika Juru Paraga Priya Paling Sae (Hugo Weaving), Juru Paraga Wanita Paling Sae (Cate Blanchett), Juru Paraga Wanita Panyengkuyung Paling Sae (Noni Hazlehurst), lan Juru Besut Filem Paling Sae